# Afrika

| Afrika |
| --- |
|  |
| zesummegesat Satellittebild vun Afrika (NASA) |
| Geographie |
| Geographesch Lag |
Nordhallefkugel, Südhallefkugel |
| Besteet aus |
Nordafrika, Zentralafrika, Westafrika, Südlecht Afrika, Ostafrika |
| Länner |
55 |
| Fläch |
29.648.481 km² |
| Héchste Punkt |
Kibo (5.895 m) |
| Déifste Punkt |
Afar-Dräieck (-135 m) |
| Gréisst Waasserfläch |
Victoriaséi |
| Demographie |
| Awunner |
1.549.862.036 (2025) |
| Bevëlkerungsdicht |
51,12/km² |
| Bevëlkerungsräichst Regioun |
Lagos |
| Aner Informatiounen |
| Zäitzon |
UTC−1, UTC±0, UTC+1, UTC+2, UTC+3, UTC+4 |
| Sproochen |
> 1000 Sproochen |
|  |
| Regiounen an Afrika (blo: Nordafrika, gréng: Westafrika, rosa: Zentralafrika, orange: Ostafrika, rout: Südlecht Afrika) |
|  |
|  |

**Afrika** ass deen zweetgréisste Kontinent. En ass dräimol méi grouss wéi Europa an huet eng Fläch vun 30,72 Millioune Quadratkilometer, wat 20,36 % vun der Landfläch vun der Äerd ausmécht. Et ass och de Kontinent mat der zweethéchster Bevëlkerung: geschaten 1,55 Milliarde Mënschen (19,36 % vun der Weltbevëlkerung) liewen an Afrika.

Afrika ass den eenzege Kontinent, deen an alle véier Hemisphäre läit.

## Geographie

Am Weste vun Afrika läit den Atlantik, am Osten den Indeschen Ozean an d'Rout Mier an am Norden d'Mëttelmier. D'Küstelängt ass 30.490 km laang.

Déi eenzeg Landverbindung mat anerem Festland ass iwwer d'Sinai-Hallefinsel, déi tëscht Afrika an der Arabescher Hallefinsel läit an eng Verbindung mat Eurasien hierstellt.

De südlechste Punkt vun Afrika ass de Kap Agulhas op 34°50' Süd.

### Gewässer

Déi gréisst Waasserfläch an Afrika ass de Victoriaséi (en Deel vun Tansania, Uganda a Kenia.) mat enger Fläch vun 68.100 km². De längste Floss an Afrika ass den Nil, mat enger Längt vu 6.650 km.

### Bierger

Déi fënnef héchst Bierger vun Afrika sinn:

| Bierg | Keegel | Héicht [m] | Staat |
| --- | --- | --- | --- |
| Kilimanjaro-Massiv | Kibo (Uhuru Peak) | 5.895 | Tansania |
| Mount-Kenya-Massiv | Batian | 5.199 | Kenia |
| Ruwenzori-Gebirge | Margherita Peak | 5.109 | DR Kongo, Uganda |
| Héichland vun Abessinien | Ras Daschän | 4.533 | Ethiopien |
| Virunga-Vulkaner | Karisimbi | 4.507 | Ruanda, DR Kongo, Uganda |

## Geschicht

Déi eelst bekannt Spuere vum mënschleche Liewe goufen an Afrika fonnt. Et gëllt als sécher, datt sech vun hei aus als éischt den *Homo erectus* a méi spéit den anatomesch moderne Mënsch (*Homo sapiens*), an Asien an Europa verbreet hunn. Deementspriechend goufen och dat eelst stengent Geschier an Afrika entdeckt: einfacht Oldowan-Geschier aus dem *Early Stone Age*, déi an Europa als Alpaleolithikum bekannt ass.

## Bevëlkerung a Sproochen

675 Milliounen Awunner maachen 19,36 % vun der ganzer Weltbevëlkerung aus.

Et gëtt iwwer 1000 eegestänneg Sproochen an Afrika, dovu ginn déi 50 gréisser vu jeeweils iwwer enger Millioun Leit geschwat.

Déi wichtegst Sproochen, no Sproochefamillen agedeelt, sinn:

* Afro-Asiatesch Sproochen
	+ Arabesch Sproochen
	+ Hausa
	+ Amharesch
* Niger-Kordofanesch-Sproochen
	+ Swahili
	+ Shona
	+ Wolof (Senegal)
	+ Yoruba (Nigeria, Benin)
	+ Zulu
* Nilotesch Sproochen
* Khoisan-Sproochen

## Politik

Den afrikanesche Kontinent ass dee mat deene meeschte gescheiterte Staaten. Et gëtt nach ëmmer vill Länner, an deenen d'Mënscherechter oder d'Demokratie kleng geschriwwe ginn.
Zanter der Grënnung vun der Afrikanescher Union (AU) besteet d'Hoffnung, datt dës Problemer geléist kënne ginn.

## Ekonomie

### Tourismus

### Haaptexportartikel

* Kakao: ongeféier 70 % vun der Weltproduktioun
* Diamanten: ongeféier 50 % vun der Weltproduktioun
* Gold: ongeféier 25 % vun der Weltproduktioun
* Pëtrol: ongeféier 10 % vun der Weltproduktioun

## Opdeelung

### Geographesch Opdeelung

Afrika ass a fënnef Regiounen opgedeelt:

* Nordafrika
* Westafrika
* Ostafrika
* Zentralafrika
* Südlecht Afrika

### Länner

Zum afrikanesche Kontinent gehéieren:

* 54 Memberstaate vun de Vereenten Natiounen,
* 1 Staat déi nëmmen deels unerkannt ass,
* 11 Gebidder vun net-afrikanesche Staaten,
* 2 Territoiren déi vun enger anerer Natiounen ofhängeg sinn.

D'Länner mat de meeschten Awunner sinn Nigeria, Ethiopien an Egypten iwwerdeems déi gréisst Länner (der Fläch no) Algerien, d'Demokratesch Republik Kongo an de Sudan sinn.

 Méi Informatioun doriwwer am Artikel: **Lëscht vun de Staate vun der Welt**.

#### Membere vun de Vereenten Natiounen

| Nr | Regioun | Staat oder Territoire | Offizielle Staatsnumm | Haaptstad | Amtssprooch(en) |
| --- | --- | --- | --- | --- | --- |
| 1 | Nordafrika |  Algerien | Demokratesch Volleksrepublik Algerien | Algier | Arabesch, Kabylesch |
| 2 | Südlecht Afrika |  Angola | Republik Angola | Luanda | Portugisesch |
| 3 | Westafrika |  Benin | Republik Benin | Porto Novo | Franséisch |
| 4 | Südlecht Afrika |  Botswana | Republik Botsuana | Gaborone | Englesch, Setswana |
| 5 | Westafrika |  Burkina Faso | Burkina Faso | Ouagadougou | Franséisch |
| 6 | Zentralafrika |  Burundi | Republik Burundi | Gitega | Englesch, Franséisch, Kirundi |
| 7 | Westafrika |  Cap Vert | Republik Cap Vert | Praia | Portugisesch |
| 8 | Westafrika |  Côte d'Ivoire | Republik Côte d'Ivoire | Yamoussoukro (de jure) Abidjan (de facto) | Franséisch |
| 9 | Ostafrika |  Dschibuti | Republik Dschibuti | Dschibuti | Arabech, Franséisch |
| 10 | Nordafrika |  Egypten | Arabesch Republik Egypten | Kairo | Arabesch |
| 11 | Zentralafrika |  Equatorialguinea | Republik Equatorialguinea | Malabo (de jure) Ciudad de la Paz (de facto) | Portugisesch, Spuenesch, Franséisch |
| 12 | Ostafrika |  Eritrea | Staat Eritrea | Asmara | Arabesch, Tigrinya |
| 13 | Südlecht Afrika |  Eswatini | Kinnekräich Eswatini | Mbabane (de jure) Lobamba (de facto) | Englesch, Siswati |
| 14 | Ostafrika |  Ethiopien | Demokratesch Bundesrepublik Ethiopien | Addis Abeba | Amharesch |
| 15 | Zentralafrika |  Gabun | Gabunesch Republik | Libreville | Franséisch |
| 16 | Westafrika |  Gambia | Republik Gambia | Banjul | Englesch |
| 17 | Westafrika |  Ghana | Republik Ghana | Accra | Englesch |
| 18 | Westafrika |  Guinea | Republik Guinea | Conakry | Franséisch |
| 19 | Westafrika |  Guinea-Bissau | Republik Guinea-Bissau | Bissau | Portugisesch |
| 20 | Zentralafrika |  Kamerun | Republik Kamerun | Yaoundé | Englesch, Franséisch |
| 21 | Ostafrika |  Kenia | Republik Kenia | Nairobi | Englesch, Swahili |
| 22 | Ostafrika |  Komoren | Unioun vun de Komoren | Moroni | Arabesch, Franséisch, Komoresch |
| 23 | Zentralafrika |  Demokratesch Republik Kongo | Demokratesch Republik Kongo | Kinshasa | Franséisch |
| 24 | Zentralafrika |  Republik Kongo | Republik Kongo | Brazzaville | Franséisch |
| 25 | Südlecht Afrika |  Lesotho | Kinnekräich Lesotho | Maseru | Englesch, Sesotho |
| 26 | Westafrika |  Liberia | Republik Liberia | Monrovia | Englesch |
| 27 | Nordafrika |  Libyen | Libyen | Tripolis | Arabesch |
| 28 | Ostafrika |  Madagaskar | Republik Madagaskar | Antananarivo | Franséisch, Malagasy |
| 29 | Südlecht Afrika |  Malawi | Republik Malawi | Lilongwe | Chichewa, Englesch |
| 30 | Westafrika |  Mali | Republik Mali | Bamako | Franséisch |
| 31 | Nordafrika |  Marokko | Kinnekräich Marokko | Rabat | Arabesch, Marokkanescht Tamazight |
| 32 | Nordafrika |  Mauretanien | Islamesch Republik Mauretanien | Nouakchott | Arabesch |
| 33 | Ostafrika |  Mauritius | Republik Mauritius | Port Louis | Englesch |
| 34 | Südlecht Afrika |  Mosambik | Republik Mosambik | Maputo | Portugisesch |
| 35 | Südlecht Afrika |  Namibien | Republik Namibia | Windhoek | Englesch |
| 36 | Westafrika |  Niger | Republik Niger | Niamey | Englesch, Hausa, Igbo, Yoruba |
| 37 | Westafrika |  Nigeria | Bundesrepublik Nigeria | Abuja | Englesch, Franséisch, Kinyarwanda, Swahili |
| 38 | Ostafrika |  Ruanda | Republik Ruanda | Kigali | Englesch |
| 39 | Südlecht Afrika |  Sambia | Republik Sambia | Lusaka | Englesch |
| 40 | Zentralafrika |  São Tomé a Príncipe | Demokratesch Republik São Tomé a Príncipe | São Tomé | Portugisesch |
| 41 | Westafrika |  Senegal | Republik Senegal | Dakar | Franséisch |
| 42 | Ostafrika |  Seychellen | Republik Seychellen | Victoria | Englesch, Franséisch, Seychellenkreol |
| 43 | Westafrika |  Sierra Leone | Republik Sierra Leone | Freetown | Englesch |
| 44 | Südlecht Afrika |  Simbabwe | Republik Simbabwe | Harare | Chichewa, Chibarwe, Englesch, Kalanga, Khoisan, Nambya, Ndau, Nord-Ndebele, Shangani, Sotho, Shona, Chitonga, Setswana, Tshivenda, IsiXhosa |
| 45 | Ostafrika |  Somalia | Republik Somalia | Mogadischu | Arabesch, Somali |
| 46 | Südlecht Afrika |  Südafrika | Republik Südafrika | Bloemfontein (Judikativ) Kapstad (Legislativ) Pretoria (Exekutiv) | Afrikaans, Englesch, Süd-Ndebele, isiXhosa, isiZulu, Nord-Sotho, Sesotho, Setswana, Siswati, Tshivenda, Xitsonga |
| 47 | Ostafrika |  Sudan | Republik Sudan | Khartum | Arabesch, Englesch |
| 48 | Ostafrika |  Südsudan | Republik Südsudan | Dschuba | Englesch |
| 49 | Ostafrika |  Tansania | Vereenegt Republik Tansania | Dodoma (de jure) Daressalam (de facto) | Englesch, Swahili |
| 50 | Westafrika |  Togo | Republik Togo | Lomé | Franséisch |
| 51 | Zentralafrika |  Tschad | Republik Tschad | N'Djamena | Arabesch, Franséisch |
| 52 | Nordafrika |  Tunesien | Tuneesesch Republik | Tunis | Arabesch |
| 53 | Ostafrika |  Uganda | Republik Uganda | Kampala | Englesch, Swahili |
| 54 | Zentralafrika |  Zentralafrikanesch Republik | Zentralafrikanesch Republik | Bangui | Franséisch, Sango |

#### Net universell unerkannt Staaten

| Nr | Regioun | Staat oder Territoire | Offizielle Staatsnumm | Haaptstad | Amtssprooch(en) |
| --- | --- | --- | --- | --- | --- |
| 1 | Nordafrika |  Westsahara | Demokratesch Arabesch Republik Sahara | Ajun (de jure) Tifariti (de facto) | Arabesch, Spuenesch |

#### Gebidder vun net-afrikanesche Staaten

| Nr | Territoire | Mammeland | Haaptstad |
| --- | --- | --- | --- |
| 1 | Alhucemas-Inselen |  Spuenien | – |
| 2 | Ceuta |  Spuenien | – |
| 3 | Chafarinas-Inselen |  Spuenien | – |
| 4 | Kanaresch Inselen |  Spuenien | Santa Cruz de Tenerife an
Las Palmas de Gran Canaria |
| 5 | Madeira |  Portugal | Funchal |
| 6 | Mayotte |  Frankräich | Mamoudzou |
| 7 | Melilla |  Spuenien | – |
| 8 | Pelagesch Inselen |  Italien | – |
| 9 | Peñón de Vélez de la Gomera |  Spuenien | – |
| 10 | Réunion |  Frankräich | Saint-Denis |
| 11 | Sokotra |  Jemen | Hadibu |

#### Ofhängeg Gebidder

| Nr | Territoire | Mammeland | Haaptstad |
| --- | --- | --- | --- |
| 1 | Franséisch Süd- an Antarktisgebidder |  Frankräich | Saint-Pierre op La Réunion |
| 2 | Saint Helena, Ascension an Tristan da Cunha |  Vereenegt Kinnekräich | Jamestown |

## Kuckt och

* Afrikanesch Unioun
* Panafrikanismus

## Um Spaweck

|  |  |
| --- | --- |
|  |  **Commons: Afrika** – Biller, Videoen oder Audiodateien |

## Referenzen